உலகறிய ஆயிரம் கொலைகளை பின்நின்று நடத்திவிட்டு அகதிகளைக் காக்க அவதாரமெடுகின்ற "முதியோர்கள்" இனை விடவா தன் இயலாமையிலே ஆத்திரத்தினைத் தன்னாலான செருப்பெடுத்து அடித்த ஓர் இளைஞன் நாகரீகமற்ற மோசக்காரனாகிவிடுகின்றான்? இதே இளைஞன் தன் கருத்தைக் கட்டுரையாக எழுதினால், இந்து ராமோ அவரின் ஒன்றாய்ப்பிறந்த & ஒன்றுவிட்ட உடான்ஸ்பிறப்புகளோ தம் இந்துவிலோ ப்ரொண்ட்லைனிலோ அதிகம் வேண்டாம் அவ்விந்துவின் சொட்டிலே பிழைக்கும் சம்ஸின் தமிழ் இந்துவிலோ வெளியிடுவார்களா? உடனடியாக, "The Tamil Outfit" என்று எழுதி பயங்கரவாத முத்திரை அடித்துக்குத்திவிட்டுப்போய்விடுவார்கள். அல்லது பார்ப்பனியகாந்'தீ'யம் போதிப்பார்கள். இத்தனைநாள் இலங்காரத்னாவையும் சுப்பிரமணியசுவாமியின் நண்பர் சந்திரகாசனையும் 'குமரன்' கணேசலிங்கத்தையும் இலங்கை-இந்திய அரசியலிலே உழப்பார்த்துவிட்டோம். நாராயணன், நம்பியார் கும்பல்களையும் நாடுலாவக் கண்டுவிட்டோம்.